# Arriva

### Fra Wikipedia, den frie encyklopædi

Du har nye beskeder (forskel fra næstsidste redigering).
Arriva tog på Tim Station, Vestjylland
Danske baner der betjenes af Arriva
Arrivatog på Laven Station mellem Ry og Silkeborg

Arriva et et selskab, der driver en del buslinjer og har koncession til nogle udliciterede jernbanestrækninger i Nordeuropa.

## [redigér] Historie

Arriva blev startet i 1938, da familien Cowie begyndte på salg og reparation af brugte motorcykler fra en lille forretning i Sunderland, England. Dette viste sig at være en glimrende forretning og gav en god vækst. Således begyndte man i 1960 at opkøbe en række bilforhandlere i området og blev 5 år senere børsnoteret under navnet Cowie Group Plc.

Først i 1980 begyndte man på bustransport og valgte i årene 1994-96 at udvide denne forretning betragteligt ved opkøbet af de tre konkurrenter Leaside, London South og British Bus Group.

I 1997 bredte man sig til de internationale markeder og introducerede det nuværende navn Arriva. Samme år holdt man sit indtog i Danmark med købene af Unibus. I 1999 overtoges Bus Danmark der fusioneredes med Unibus til Arriva Danmark. Arriva Danmark er i dag Danmarks største busentreprenør.

Omkring årtusindeskiftet nåede man ind på markedet for togdrift og driver således i dag to store strækninger i England, et helt integreret system i Nederlandene, samt de strækninger man overtog pr. 1. januar 2003 efter DSB i Danmark.

### [redigér] Driftsproblemer

I forbindelse med især jernbanedriften har Arriva haft mange problemer med rettidighed. Dette gælder især på de engelske baner som selskabet driver. Det var i starten også gældende for de vestjyske baner, der i de første måneder havde markante forsinkelser. Senere blev driften mere stabil, men er dog stadig ikke på niveau med DSB i forhold til de facto forstyrrelser i togdriften.[Kilde mangler]

Det skal bemærkes, at Arriva Tog opgør forsinkelser på en anden måde end DSB. Arriva Tog fratrækker udefrakommende faktorer så som forsinkede tilslutningstog og hastighedsnedsættelser som følge af sporenes tilstand. DSB medtager derimod alle de forsinkelser, som passagererne oplever i praksis.

## [redigér] Togdrift i Danmark

Arriva driver under navnet Arriva Tog regionaltogtrafik på følgende strækninger i Midt- og Vestjylland:

- Esbjerg - Tønder
- Esbjerg - Skjern
- Skjern - Struer
- Struer - Thisted
- Århus - Herning - Skjern
- Århus - Viborg - Struer

Strækningerne betjenes overvejende af togsæt af typen Coradia Lint 41. Disse suppleres af MR-tog lejet af DSB.

Desuden driver Arriva Tog privatbanen mellem Varde og Nørre Nebel. Her anvendes stadig privatbanens Y-tog.

## [redigér] Eksterne henvisninger

- Arriva Danmark
- Arriva UK
- Fakta om Arriva Skandinavien
- http://www.railfaneurope.net/

| Commons har billeder og/eller lyd med forbindelse til: Arriva

| Denne artikel om et firma er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/r/r/Arriva.html"

Kategorier: Kilder mangler | Påbegyndte artikler om firmaer | Jernbaneselskaber

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Français
- Frysk
- Nederlands
- Svenska